CELEX: 62008CB0563
Language: sl
Date: 2010-10-06 00:00:00
Title: Zadeva C-563/08: Sklep Sodišča z dne 6. oktobra 2010 (predlog za sprejetje predhodne odločbe Juzgado de lo Contencioso-Administrativo n o 2 de Granada – Španija) – Carlos Sáez Sánchez, Patricia Rueda Vargas proti Junta de Andalucía, Manuel Jalón Morente in drugim (Člen 104(3), prvi pododstavek, Poslovnika — Člen 49 PDEU — Svoboda ustanavljanja — Javno zdravje — Lekarne — Bližina — Oskrba prebivalstva z zdravili — Dovoljenje za poslovanje — Ozemeljska porazdelitev lekarn — Določitev omejitev, ki temeljijo na merilu gostote prebivalstva — Najmanjša razdalja med lekarnami)

29.1.2011   
            
            
               SL
            
            
               Uradni list Evropske unije
            
            
               C 30/10
            
         Sklep Sodišča z dne 6. oktobra 2010 (predlog za sprejetje predhodne odločbe Juzgado de lo Contencioso-Administrativo no 2 de Granada – Španija) – Carlos Sáez Sánchez, Patricia Rueda Vargas proti Junta de Andalucía, Manuel Jalón Morente in drugim
   (Zadeva C-563/08) (1)
   
   (Člen 104(3), prvi pododstavek, Poslovnika - Člen 49 PDEU - Svoboda ustanavljanja - Javno zdravje - Lekarne - Bližina - Oskrba prebivalstva z zdravili - Dovoljenje za poslovanje - Ozemeljska porazdelitev lekarn - Določitev omejitev, ki temeljijo na merilu gostote prebivalstva - Najmanjša razdalja med lekarnami)
   2011/C 30/16
   Jezik postopka: španščina
   
      Predložitveno sodišče
   
   Juzgado de lo Contencioso-Administrativo no 2 de Granada
   
      Stranke
   
   
      Tožeči stranki: Carlos Sáez Sánchez, Patricia Rueda Vargas
   
      Tožene stranke: Junta de Andalucía, Manuel Jalón Morente in drugi
   
      Predmet
   
   Predlog za sprejetje predhodne odločbe – Juzgado de lo Contencioso-Administrativo no 2 de Granada – Razlaga člena 43 ES – Zakonodaja, ki določa pogoje, ki morajo biti izpolnjeni za odprtje novih lekarn – Omejitve glede na število prebivalcev in nujnost ohranitve najmanjše razdalje med lekarnami
   
      Izrek
   
   Člen 49 PDEU je treba razlagati tako, da načeloma ne nasprotuje nacionalnim predpisom, kakršni so ti v postopku v glavni stvari, ki omejujejo izdajo dovoljenja za odprtje novih lekarn s tem, da določajo, da:
   
               —
            
            
               se lahko na vsakem območju lekarniške dejavnosti odpre načeloma ena lekarna na 2 800 prebivalcev;
            
         
               —
            
            
               se lahko dodatna lekarna odpre le, če se ta prag preseže in se ta lekarna odpre za več kot 2000 prebivalcev; in
            
         
               —
            
            
               mora vsaka lekarna upoštevati najmanjšo razdaljo glede na že obstoječe lekarne, pri čemer je ta razdalja praviloma 250 metrov.
            
         Vendar pa člen 49 PDEU nasprotuje takim nacionalnim predpisom, če osnovni pravili najmanjšega števila 2 800 prebivalcev in najmanjše razdalje 250 metrov na vsem geografskem območju s posebnimi demografskimi značilnostmi preprečujeta odprtje zadostnega števila lekarn, ki bi lahko zagotovile ustrezno lekarniško oskrbo, kar pa mora preveriti nacionalno sodišče.
   
      (1)  UL C 69, 21.03.2009.